HMAS Hobart (DDG 39)

HMAS Hobart (DDG 39), dinamakan bersempena dengan nama bandar Hobart, Tasmania, merupakan kapal sulung dalam pembinasa peperangan udara kelas Hobart yang kini dioperasikan oleh Tentera Laut Diraja Australia (RAN). Rekaan kapal ini berdasarkan pada frigat kelas Álvaro de Bazán oleh Navantia. Ia telah dibina di limbungan ASC yang terletak di Osborne, Australia Selatan daripada modul-modul yang difabrikasi oleh ASC, BAE Systems Australia di Victoria, dan Forgacs Group di New South Wales. Hobart telah dipesan pada tahun 2007, tetapi kesilapan dan kelewatan pembinaan menyebabkan kelewatan jadual yang besar. Meskipun pentauliahan dirancang awalnya dirancang pada bulan Disember 2014, pembinaan kapal ini gagal dimulakan sehingga bulan September 2012, dan dilancarkan pada bulan Mei 2015. Jabatan Pertahanan menerima penyerahan HMAS Hobart pada 16 Jun 2017. Kapal ini ditauliahkan pada 23 September 2017.

Perkhidmatan operasi
Hobart melakukan perjalanan lima bulan ke Amerika Syarikat pada akhir tahun 2018 yang mana dilaksanakan untuk menguji sistem-sistem pertempurannya. Semasa pelayaran ini, ia menyudahkan ujian-ujian yang pelbagai dan intensif termasuk penembakan peluru berpandu.

Hobart memulakan atur gerak operasi pertamanya pada akhir bulan September 2019. Semasa atur gerak ini, ia bertindak sebagai kapal armada bagi sebuah kumpulan tugas RAN di Utara dan Asia Tenggara. Hobart merupakan salah sebuah daripada kapal-kapal Australia yang menyertai latihan RIMPAC 2020 pada pertengahan tahun 2020. Tugasan ini diambil sebagai sebagian daripada rancangan atur gerak yang lebih besar ke Asia Tenggara dan Pasifik.

Hobart membuat lawatan ke Hobart sebagai Regatta Diraja Hobart ke-183 pada bulan Februari 2018, yang mana merupakan kali pertama dalam masa 18 tahun sesebuah kapal yang menggunakan namanya melakukan lawatan sebegini. Ia kembali sekali lagi pada upacara regatta pada tahun 2022. Pada 9 Mac 2024, anak kapal Hobart berbaris dalam sebuah perarakan Freedom of Entry melalui daerah perniagaan pusat Hobart.

Petikan

Rujukan

Artikel jurnal

Artikel berita

Siaran akhbar

Kategori:Pembinasa kelas Hobart
Kategori:Kapal pembinasa